
La autonomie 
tal scuintri 
tra lis potencis 


X% “Gjeopolitiche’: un tiermin 
impuartant no dome tal vocabo- 
lari dai esperts di strategjie poli- 
tiche militàr, ma ancje par ducj 
ducj chei che a crodin te autode- 
terminazion tant che prospetive 
pussibile di cambiament. In sinte- 
si: cualsisedi progjet di autonomie 
dal Friùl, ma ancje di aplicazion 
concrete de specialitàt regjonal, 
al varès di fà i conts cu la coloca- 
zion sul atlant di chest cjantonut 
dal mont. 

X% Cuant che o fevelìn di auto- 
nomie dal Friùl si riferìn ai diviers 
nivei là che e pues esplicitàsi la 
forme di autoguvier di un popul. 
Di chê - scjarse - che e je cumò 
intal ordenament istituzional ta- 
lian, a chê plui radical che si prefi- 
gure tant che indipendence. Dutis 
chestis opzions, plui o mancul re- 
alistichis, a varan però di calcolà 
la posizion nevralgjiche di chest 
teritori. 

*:% Dal pont di viste storic lu savìn 
ben, ma al sarà ben ribatilu, par di- 
mostrà cemût che il Friùl nol sedi 
mai stàt ai margjins des vicendis 
europeanis e ancje mondials. 

ix In chescj més, chest gjornalalà 
contàt ben trop impuartant che al 
fos il ràl dal Patriarcjàt di Aquilee, 
la Patrie dal Friùl, cuàl che al è stàt 
l'acaniment di Vignesie, dal Papàt, 
di Napoleon intal distruzint la po- 
tence, e di consecuencelaimagjin. 
Une storie che nissun libri talian al 
conte, e une altre dimostrazion de 
rimozion sfuarcade imponude di 
ogni gnûf domini forest. 

X% Par no jessi acusàts ancjemò 
une volte, e in maniere stupide, di 
nostalgjiis arcaichis, al bastarès 
pensà a cetant che chestis tieris, 
chescj confins a son stàts deter- 
minants intal cors dai doi conflits 
mondiài dal secul passât o inte 
vuere frede di dopo, intal scuintri 
tra democraziis ocidentàls e co- 
munisim, tra Stàts Unîts e Urss. A 
Gurize, come a Berlin, il confin al 
taiave la citàt in doi. 

x% Dute cheste jentrade par ri- 
bati che il voli atent dal imperi 
american nol lassarà mai di poiâ 
la cjalade su ce che al sucêt di che- 
(al va indenant a pagj. 3) > 

uant che la Storie si ripet, realizàju. E se la radio e cressarà di 


al diseve Carli Marx, la 90 a 120 oris di difusion, ven a stai 
prime volte e je in forme 


di tragjedie: la seconde e devente 


dal 33%, la spese publiche invezit 
si sglonfarà dal 275%. Un biel afàr 


une farse. E ancje se nol è masse pe Rai, cheste firme di un assegn 


MARILENGHE, 
E RAI 
ASSEGN 
IN BLANC 


ce ridi, al è chest il destin che al in blanc che al dà fûr bêçs cence 
tocje ae vicende purtrop no masse 


fortunade dal dirit dai furlans a 


nancje previodi nissune penâl in 
câs di mancjade realizazion di 


viodi la lôr lenghe doprade su la chescj dovês contratuâi. 





television di Stat talian, la Rai. I ® No dome: di nissune bande si 
dats dal Ministeri de Economie a 


mostrin che lòr a àn simpri paiàt 


fevele dai vèrs pas indevant che 
a saressin chei di une redazion 


cul Canon salacòr cetant di pui giornalistiche che e sedi bune di 





che tante altre int ator pe Italie: meti in vore un gjornàl radio o un 
ma fin cumò i abitants di cheste 
Regjon a àn podùt gjoldi di un 


grum di oris su Rai 3 bis dedicadis 


telegjornàl par furlan, o di une 
struture produtive interne che 
e sedi dedicade a produsi dome 
aes trasmissions par sloven, intant i materiài in marilenghe che a 
che il furlan invezit al à simpri vùt 


dome i frucons. 


laressin indrecàts al public. Il rest 
a son dutis fufignis e garabatulis: 


® Intai ultims mês nus vevin ancje parcè che chest at integratif 


contàt che e jere daùr a rivà une al à une durade di 7 mês, intant 
gnove Convenzion tra Guvier talian 


e Rai par ricognossi ancje ai furlans 


che e vignarà stipulade une gnove 


je un sucès dome pe Rai. trasmissions radiofonichis in plui Convenzion che e podares cambià 


une presince significative de lôr ® Al sarà difat un stanziament di di ce che al ven fat cumò. La grande 
gjonde des autoritàts e je dut càs 
pardabon incomprensibil, se si 


pense che la Rai no à individuade 


dut ma che no somee dut câs jessi 


lenghe intal servizi public. E ai 24 550 mil euros in plui dai 200 mil une prioritàt, soredut pe Rai. Che 
di Setembar in sale Ajace a Udin 


e je stade convocade la stampe 


che za a vignivin paiâts fin cumò: 
il Stàt quindi al paiarà cuasi il 


cul in Friùl e à cjatàt une gnove 
vacje di molzi, e viodùt che e à vùt 


par dà cont des gnovis sul teme: tripli, ma par vé ce? Par permeti la inte sò sede furlane nissune un premi di 550 mîl euros in plui 


considerant la presince di cetantis produzion di 16,5 oris (e la difusion struture che e pues produsi inte sachete, e continuarà cun dute 


trasmissions televisivis e cuindi 
e scugnarà cjoli al di fùr prodots 


di 28 intun an) di trasmissions 
televisivis e la produzion di 17,5 


autoritàts, l’incuintri al prometeve 
une rivoluzion, ma a ben viodi la 


probabilitàt a dimostra la stesse 
atenzion che e à riservàt fin cumò 


“surisute’ che e je stade parturidee oris (e la difusion di 30 intun an) di multimediài invezit di pensà a ae marilenghe: ven a stai, nissune. Il 


FEVELA PAR FURLAN... 
ANGJE TE ONOMASTIGHE 
E JE UNE FORME 

DI RESISTENCE 


di Enos Costantin 


GNOVIS TEGNOLOGJIIS 
AL SERVIZI 
DE NESTRE LENGHE 


Lis prospetivis pal avignî 


PATRIARCJIS FUR DAL 
ORDENARI E CUINTRISTORIE 
DE OCUPAZION VENITE 


di Diego Navarria 


LIS POCIS, TESAUR 
DI BIODIVERSITÂT 


La conservazion di un ambient 
fondamentâl pe nestre tiere 
di Gianluca Rassati 


di Dree Venier e Serena Fogolini e Agnul Floramo 

Cjamina 
par vivi 


ntal 2013, une diagnosi che no 

lasse dubis: adenocarcinome 
al pancreas, intun stàt tant inde- 
nant di no podélu operà. Di ché 
volte Andrea Spinelli, sicilian di 
Catania ma di vincj agns furlan 
di adozion, al à cjatàt «la manie- 
re di reagjî, intal mùt plui semplig 
che al è, cjaminant». Plui di 18 mil 
chilometris in siet agns. Cuant che 
lu clami al è inte Val Claudane in 
Friùl. Al plûf fis, ma lui al à fat za 
vincj chilometris tra i trois cence 
non, intai boscs. «O ai di dî graciis 
ai miedis e ae mé femine. Cumò 
o vivin intun camper che o vin 
“batiât” Tano il gabbiano. Cussì o 
podìn là ator a scuvierzi la nature 
didongje».E a strenzi leams fuarts 
cul Friùl: «Ducj mi vevin metàt in 
vuardie:ifurlans,intsierade.Jooai 
cjatàt un popul fuart che cence dî 
nuie al fronte lis tragjediis: o pensi 
altaramotea cemitchesi è tornàt 
a tirà sù. Il taramot al è dispès par 
me une analogjie cu la malatie». 
® Cjaminant dilunc de vie 
Francigjene, cjalcjant lis olmis dai 
pelegrins antîcs, Spinelli par tré 
voltis al è rivàt Rome: «Il cjamin 
di Sant Francesc par me al è font 
di ispirazion, e dilunc dal percors 
o ai cjatade ospitalitàt in acets 
puars, glesiis e convents o inte mê 
tende». Lis tapis romanis a son 
stadis in Vatican, a Trastevere e 
al ministeri de Salùt «dulà che mi 
à ricevùt il viceministri Pierpaolo 
Sileri. Mi à domandàt cemùt che 
al podès judàmi. O ai rispuindùt: 
divulgant la publicazion sientifi- 
che». 
® La storie di “Andree, chel che al 
cjamine” e je finide su lis pagjinis 
dal Journal of Cancer Metastasis 
and Treatment. Alè stàt definît «un 
câs unic tal mont». Il so cuarp alà 
reagjît: «O ai un sisteme imunita- 
ri particolàr che cul moviment al 
oten rispuestis positivis e al blo- 
chelis metastasis. Une fortune che 
no àn ducj: no tu sàs cetant che mi 
displàs par chei altris malàts che 
nus lassin masse adore. Magari 
cussì no, la ativitàt fisiche no bat il 
cancar» al sclaris cun semplicitàt. 
® Lui al va indevant, e intant al à 
scrit doi libris Se cammino vivo, e 
plui di resint J camminante, e sul 
so blog al inzorne i tancj followers 
su lis “cjaminadis” cuotidianis. 
Incuintris, pòris, sperancis, i pit- 
stop che a coventin par ricjapà lis 
fuarcis, la pandemie che si è làts a 
pericul che e blocàs dut e la auto- 
certificazion par continuà, parcè 
che «se o cjamini, o vîf». I 


INT DI CJARGNE 








I 103 agns 


di Eva Palmano 


EVA PALMANO 








va Palmano e je nassude 

a Maranzanis, frazion di 

Comelians, ai 13 di Marc 
dal 1917. Chest an e à finît 103 
agns e e dîs “O nd ai passadis 
cuatri... displasés e di dut. Ma la 
vite e je cussì: impegnative e fate 
di tancj sacrificis. O soi nassude 
intune famee di biade int. O vevi 
une sùr e 6 fradis, e cumò o soi jo la 
uniche inmò vive.” 
® Eva e conte che la sô infanzie e 





je stade dificile parcè che “E jere 
tante miserie. Di frute o zuiavi cui 
claps: no vevin la robe di cumò. 
Dopo o soi lade a imparà il mistîr, 
a fà “la magliaia’, aì tal pais. Mi 
soi metude a fà maiis a machine, 
e la situazion in cjase e je lade in 
miòr: o lavoravi benon e mi soi 
fate cognossi. La lane le compravi 
a Comelians e lis maiis lis fasevi a 
Maranzanis” 

® Un tic indevant cu la etàt, Eva 


FONDAZIONE 


la 





Un spazi dulà cjatàsi 
pai zovins de citàt 


a Caritas di Udin è à inviàt un 
“Spazi pai Zovins” par tignî 
dongje i fantats e daùr un pont di 
riferiment dulà cjatàsi. Il centri al 
è logàt te struture di vie Marinoni 
a Udin, che e je stade screade ai 
19 di Setembar, dopo dai lavòrs di 
ristruturazion che a son stàts fats 
tai ultins agns. Il complès di vie 
Marinoni al è stàt metùt a disposizion 
de Caritas di Udin des muiniis “Fiis 
de Caritàt, San Vincenzo de Paoli”. 
In graciis di un contribùt regional, la 
Caritas lu à sistemàt e cumò li dentri a 
son disposizion de comunitàt servizis 
tant che la sartorie social, l'empori 


solidal “Pan e gaban”, il centri di 
scolte inter parochial, la associazion 
“Casetta a colori” e un convit par 
students foresc] a presits bas. 

® Adun cun chescj servizis, midiant 
di un contribùt de Fondazione Friuli, 
al è stat inviàt un “Spazi pai Zovins”: 
«Il progjet — al spieghe Sandro 

Polo de Caritas di Udin - si è inviàt 
cuant che e je manc]ade, doi agns 
indaùr, ché zovine cjatade muarte te 
stazion di Udin: dute la societàt si è 
domandade parcé che e fos sucedute 
une robe dal gjenar e o vin pensàt a 
chescj zovins che o riscjìn di pierdi. 
Il Spazi pai Zovins al veve di jessi 


si è maridade e e je lade a vivi a 
Dartigne: “O ai cognosstt il gno 
om, Marino De Monte, parcè che al 
vendeve articui di corean, al faseve 
il rapresentant e al zirave dut il 
Friùl. Al vignive ancje in Cjargne. 
Lui al jere di Dartigne. Mi soi 
sposade tal gno paîs, e dopo o soi 
vignude achì e achì o soi restade. 
O vin fate une biele gnoce: o vevi 
tancj invidàts, e musiciscj dal país 
a àn sundt par dut il timp. E je 
stade propit une biele fieste. O vevi 
parecjade la dote: ricamàt e cusît 
bleons e robe che e covente ogni dì. 
Cuant che il gno om al è muart, mi 
soi fermade achi” 

® A 60agnsEvaeà fate la patente, 
passantle al prin colp, ee à 
menade la machine fintremai a 

90 agns. E cuant che si domandi 

a Eva cemût che e passe vuê il so 
timp, e dîs “Cumò no lavori tant: 
lis gjambis no mi tegnin sù. O ai 

la badante, e cussì le cjati pronte. 
Ma ancje se e à la badante, Eva no 
piert un colp e e rispuint fintremai 
al telefon di cjase! 

® Sui agns passats, e su ducj i 
mudaments che e à podùt viodi, 
Eva e pense che ‘al è cambiàt un 
grum il mont, in confront di une 
volte. Al jere miòr une volte. E je 
cambiade la vite. Une volte, la sere, 
dopo vê lavoràt dut il dì, si cjatavin 
in file: o cjantavin, o balavin e si 
divertivin. E jere miserie, ma 0 
jerin contents, e no jerin dutis lis 
modernitàts di cumò. Vué la int no 
je mai contente. O vin dut e no vin 
nuie. Jo no stoi ben. 

® Il segret par mantignîsi tant 
ben a 103 agns? Eva e rispuint “O 
soi stufe. O soi strache e no stoi tant 
ben. O stenti a stà in píts. Il Signòr 
no mi viòt tant e mi à lassàt deventà 
vecje cussi...’. E dopo e pense un 
moment e e dîs “ma al tocje simpri 
sperà e mai lassàsi ld!” 

® O zontarès che e je une fortune 
rivà a 103 agns cu la luciditàt 

di Eva. Mi plàs pensà che forsit 

un pòc di merit lu an lis lidrîs 
cjargnelis... I 


screàt in Fevrâr ma la emergjence no 
lu à permetùt. Dut câs, vie par chescj 
mês nô operadôrs o vin fat ativitàt di 
strade cui zovins». 

® Tal Spazi pai Zovins si cjate un 
laboratori musicàl cun miegs che a 
permetin di regjistrà musichis, un 
laboratori pe produzion di videos, un 
laboratori di marangon e ancje un 
pai “zùcs di ràl”. Cun di plui, a son 
ancje spazis dulà che i zovins di Udin 
a puedin vignî se a àn cualchi ore 
libare tra la buinore e il dopomisdì 

a scuele. Cul jutori de Fondazione 
Friuli si podaran invià i incuintris 

e i laboratoris dulà che i fantats a 
cjataran personis che ur staran daùr 
e che a puartaran indenant ativitàts 
cun lôr. Il centri de Caritas si cjate in 
vie Marinoni, ma par jentrà tal Spazi 
pai Zovins si à di rivà par vie Rivis: 
«In dì di vuê - al spieghe inmò Polo 
- a Udin al è operatiîf dome il centri 
di vie Riccardo di Giusto, e invezit il 
“Poliedro”, alì dal parc dal ciment, al 
è sieràt di doi agns. Cul gnùf Spazi 
pai Zovins, o volin creà un pont di 
riferiment pai plui zovins, dulà che 

a puedin cjatàsi sedi pai laboratoris 
che par studià e par fà i compits». Il 

UN FURLAN A MILAN 





Il dj 
pendolaàr 


soi nassùt a Codroip, 
<< O; cognon nol è furlan 
parcè che gno pari si cjatave li... 
induvine? Sì, a få il militâr» al rît 
Albert Capozzella, cognossùt 
tant che “Lester”, il famôs dj di 
R101. «Un classic: de gjenera- 
zion sore i cuarante, ducj chei 
che o incuintri a Milan che a 
cognossin il Friùl al è parcè che 
a an fat il militàr li», al marche. 
® «E ducj, o dîs ducj, a °nt feve- 
lin benon: si son cjatàts ben tant 
che mangjà, bevi e soredut cula 
int! Altri che la liende che o sa- 
ressin sieràts» al dîs brauròs. Sì, 
parcè che Albert, cundut che il 
cognon nol sedi “tant furlan”, si 
sint strafurlan (la mari, dut câs, 
lu è) e dilunc di dute lainterviste 
al torne dispès il «nô furlans» o 
un «o varessin di fa cussì» e il 
«no si rindìn cont dai tesaurs 
che o vin». 
® Dal rest, la sò vite e je dute 
in Friùl, de nassite - come che 
si diseve — al trasferiment di 
pigul intal paisut di Bagnarole 
in comun di Siest, dulà che 
dopo al à vivùt, ma ancje ae sô 
vite di cumò. «Fin dal principi, 
di Milan ogni fin di setemane o 
torni a Bagnarole. O soi une spe- 
cie di pendolàr, no un milanés 
di adozion. La residence le ai di 
simpri in Friùl, par esempli». 
® I principis tant che dj a son 
però in Venit, chel “furlan”: «O ai 
scomengàt intune pigule radio 
di Puart, Lt2. Li che “L” al stave 
par Livence e “T” par Tiliment»; 
po dopo, jessint làt a studià a 
Vignesie, al jentre in Prima Rete 
e dopo inmò al passe a chê che 
e jere la potente Radio Padova. 
® Di li, al fâs il salt a Radio 
Montecarlo, par finî a R101, che 
e fàs part dal stes grup, a inda- 
legrà lis matinis dai radio scol- 
tadòrs intune cul so amì Paolo 
Dini. 
® I domandi cuài che a son i 
siei lùcs furlans in citàt. «No 
‘nd ai tancj, no ju ai cirùts, stant 
che, cemùt che ti disevi, in Friùl 
o soi simpri. Di agns o cognòs 
Gunnar Cautero, che al à la 
ostarie furlane, li che o ai cjatàt 
simpri une grande ricercje sui 
prodots furlans. O cognòs miòr 
il Friùl... in Friùl!» al rît. E al è 
propit vêr: un dai motîfs al è che 
Alberto al è un motàr, e duncje il 
Friùl lu à ziràt fùr par fùr. Di fat, 
vie pe interviste mià dàt cualchi 
drete che no cognossevi su pro- 
dots locài. Ma e reste fra furlans 
a Milan (o pendolàrs). E 

Tignin cont des pocis, 
a son Impuartan 
pe biodiversità 





UNE DES DÒS POCIS ESAMINADIS (FOTO G. RASSATI) 





tis 











ne volte, il rapuart cu 

la aghe al jere dal dut 

diferent e lis personis a 
vevin ogni dì un contat diret cui 
elements teritoriâi formâts di chê. 
Che si pensi aes aghis che a jerin 
intai paîs ma ancje intes citàts, 
tant che lis roiis dulà che i fruts, e 
no dome, a fasevin il bagn di Istàt, 
ma ancje aes pocis o “sfueis” che 
si cjatavin sedi ator pai pràts che 
tai paîs e che a coventavin par fà 
bevi lis bestiis. Cul mudament 
socioculturàl che si è verificàt 
tal secont dopovuere, al è stàt 
un abandon e un cambiament 
des ativitàts agriculis, silviculis e 
pastoràls che al à modificàt insot 
il rapuart che l'om al à cu la tiere. 
Chest al à fat in mût che cierts 
elements a sedin vignùts a pierdi 
la lôr funzion: al è il câs des pocis 
di aghe. 
® Fina cualchi desene di agns 
indaùr, lis pocis a jerin comunis 
in mont, stant che a jerin stadis 
fatis, dulà che a mancjavin, par 
favorî arlevament e agriculture. 
La pierdite di interès pes ativitàts 
leadis al mont ruràl e à compuartàt 
il lôr abandon che, midiant di une 
evoluzion lente, lis à puartadis a 
discompartî cuasi dal dut. In altris 
càs, a son stadis eliminadis cui 
lavòrs di ristruturazion dai edificis 
rurài che a jerin dongje di chés. 
In altris càs ancjemò, a son stadis 
‘“sostituidis’ di bacins cun funzions 
diviersis — par esempli cuintri 
i fûcs — o distrutis par colpe de 
urbanizazion (sensu lato) o in virtùt 
di azions di ché che e je clamade 
“bonifiche”. Chescj fenomens a 
son stàts distrutifs in particolàr 
intai pidivals e tes zonis di mieze 
mont, dulà che dome pocjis si son 
salvadis, massime in gracie de lôr 
conformazion, struture, ubicazion 


e par vie dal mantigniment des 
ativitàts agriculis. 

® Zonis dulà che chest al è ben 
visibil, e che al à vàt consecuencis 
une vore fuartis, a son chés de Val 
dal Tiliment e de Val dal Lumiei 

in Cjargne. I doi cors di aghe a 

son stàts interessàts di dighis pe 
produzion di energjie eletriche: 
chest al à compuartàt, a val 

des dighis, in plui de distruzion 
dal ecosisteme fluviàl, ancje 

un cambiament sostanzial dal 
ambient, che al à incidùt a fuart su 
la biodiversitàt. 

® Aes pocis a son leadis diviersis 
speciis animals e vegjetàls. Par 
chest, l'autòr al à condusùt un 
studi cirint di capî cemùt che 
chestis componentis ambientàls 

a influissin, tal arc dal an, su la 
presince dai vertebràts. 

® A son stadis metudis in confront, 
midiant di un monitorament 
bienâl cun rilêfs fats dôs voltis al 
mês, dôs areis che si cjatin intai 
comuns di Soclêf e di Denemonc, 
cun disponibilitàt idriche diferente: 
inte prime, a son dòs pocis di aghe 
permanentis, inte seconde no je 
aghe. 

® A part irisultàts che a tocjin 

in gjeneràl la composizion des 
comunitàts animals e lis lôr 
variazions tal arc dal an che chi no 
son specificats, dal confront al è 
saltàt fùr ce che o ripuartin cul sot. 
e Anfibis: ogni mês il numar di 
speciis al è stàt plui grant inte zone 
cu lis pocis, dulà che cun di plui il 
numar total di speciis cjatadis al 

è stat plui alt dal 50% a pet di ché 
altre aree. La diference e je stade 
favoride di elements leàts ae aghe, 
come la Mandraula Ichthyosaura 
alpestris e il Crot Pelophylax KI. 
esculentus/lessonae, che a mancjin 
dal dut inte aree cence aghe. 


e Retii: ogni mês il numar di speciis 
al è stàt compagn o plui grant inte 
zone cu lis pocis, dulà che cun 

di plui il numar totàl di speciis 
cjatadis al è stàt plui alt dal 25% a 
pet di chè altre aree. La specie che à 
fat la diference e jê chê dal Madrac 
di aghe (Natrix natrix), cjatàt sedi 
intes pocis che dulintor di chés. 

e Uciei: viodudis lis lôr 
carateristichis, ogni més lis 
diferencis plui grandis a son 
evidenziadis dai uciei massime 
intant des migrazions, cuant che 

a passin speciis leadis ae aghe; 
chestis a son stadis contadis dome 
dongje des pocis (par esempli 
Airons, Masurins, Agarùi). Ogni 
mês, il numar di speciis al è stàt 
plui grant inte zone cu lis pocis, 
dulà che il numar totàl di speciis al 
è stat plui alt di cirche il 17% a pet 
di ché altre aree. 

e Mamifars: viodùt il metodi di studi 
che nol permet di rilevà la gran part 
di chei di dimensions plui pigulis 
che, pe lôr ecologjie, se presints 

a varessin podùt furnî elements 

di diversitàt, lis dôs areis a son 
risultadis similis, ancje se cuntun 
numar total di speciis plui grant 

di cirche il 14% te aree cu la aghe. 
L'element di diferenziazion plui 
evident a son i rescj des predazions 

dal Morson o Spuç (Mustela 
putorius, che e je une specie leade 
ae aghe), cjatàts dongje des pocis. 
Su la fonde dai risultàts, si à podùt 
verificà che i anfibis a son chei 
che a son plui influengàts de aghe; 
subit dopo a vegnin rettili, uciei e 
mamifars. 

® Il studi al à evidenziade 

la impuartance des pocis 
permanentis tant che element 
dopràt dai uciei intant des 
migrazions, tant che lùc riprodutiîf 
di cualchi specie di anfibis e 
frecuentàt par motiîfs alimentàrs 
di speciis di retii e di mamifars 
leàts ae aghe. Par ciertis speciis 
tant che il Crot ma ancje il Spug, 
lis pocis - intun setòr des Vals dal 
Tiliment a dal Lumiei dulà che 

la aghe e je scjarse par colpe di 
captazions idrichis - a son puescj 
indispensabili pe sorevivence. 

® In conclusion, ce che al è 

saltàt fûr dal studi al à mostrade 
la impuartance che a àn ancje 

lis superficiis piculis cuviertis in 
maniere permanente de aghe intal 
“mantignî’ ciertis comunitàts 

di animài e, di consecuence, 

un bon nivel di biodiversitàt. 
Duncje, ancje su la fonde de lôr 
impuartance par cierts grups di 
invertebràts e di vegjetài e par 
motîfs di caratar paisagjistic, 
storic e cultural, a coventin 
tutelàts chescj biotops puartantju 
a di un regjim di protezion totàl 
prime che la indiference complete 
e lis modificazions ambientàls 
peadis al abandon e ae variazion 
des pratichis agriculis e/o ae 
urbanizazion dal teritori lis fasin 
spari. 

® Par podê fà cun sucès ce 

che al è ripuartàt intes ultimis 
considerazions, al covente un 
cambi radical di vision; di fat 

— cemùt che l'autòr al à podùt 
verifica in plui ocasions - cuant 
che a son stàts fats lavòrs di 
“sistemazion’ tes paluderis cul 
risultàt di produsi un ambient 
“artificial” che al à pOc a ce fà 

cun chel origjinari(par esempli 
cun canai e pocis petonadis e 
intervents su la vegjetazion), la 
vision comune e je stade chê di 

vê sistemade une zone “sporcje”, 
“disordenade”, “plene di jerbatis” 
e altri: chest al sotintint un 
miorament dat de azion dal 

om. Bisugne però considerà 

che chel che al somee “sporc” o 
“disordenàt’ al è la consecuence 
dai fatòrs naturài, che dal sigûr 
no àn bisugne dal om, e che jenfri 
chés “jerbatis” a cjatin cjase tantis 
speciis animals e vegjetàls che 

a contribuissin a mantignî alte 

la biodiversitàt e a conservà il 
sisteme dulà che al vîf ancje l'om. E 








LINT AUTONOMISTE 


(al va indenant de prime pagjine) 
La autonomie 
tal scuintri 
tra lis potencis 


stis bandis. Il riposizionament de 
fuarce aerie statunitense des basis 
in Gjermanie a ché di Davian, di 
dulà che, par altri, no si son mai 
motis lis testadis nucleàrs, le dîs 
lungje su lis pocjis pussibilitàts 
de Cine di meti cualchi bandieru- 
te sul Alt Adriatic, midiant de vie 
de sede. 

*:% Cun tancj salùts a chei che a àn 
pontadis dutis lis pussibilitàts di 
futùr regjonàl su cheste ipotesi. Il 


CUN DINO PERSELLO 





Ancje 
il Zir 
di Italie 
al fevele 
par furlan 





hest an di pandemie, il Zîr di 

Italie in biciclete si davuelc 
in Otubar e par trê dîs al sarà su 
lis stradis dal Friùl, in gracie de 
organizazion di Enzo Cainero. Il 
miracul al è che chest an ancje la 
plui “taliane” des manifestazions e 
fevele par furlan, par merit di une 
biele iniziative che Dino Persello 
al à inmaneàt cu la poie de Arlef e 
dal Istitàt Ladin Furlan Pre Checo 
Placerean. Si fevele di un spetacul 
che si clame “Il ciclisim al è 
poesie”, che al tocjarà 11 localitàts 
dulà che e passarà la caravane 
dal Zîr, di Cjaneule a Ruvigne, 
di Nimis a Buie, di Tramonts a 
Basilian, di Lusevare a San Denêl, 
passant par Sedean e Udin. Cu la 
sô voie di contà ricuarts, emozions 
e storiis di sport e di vite, Persello 
al menarà il public a torzeon tal 
timp e tal spazi, par scuvierzi la 
bielece di un sport che di simpri 
in Friùl al à une vore di praticants. 
E tal Zîr di chest an, di fat, al cor 
ancje Matteo Fabbro, zovin di Buie 
che al è ae sò prime partecipazion 
ae corse rose. Cuissà che nol vedi 
daurman cualchi biel sucès? Il 


